ISIGIDIMI SAMAXOSA, JUNE 1, 1887.

47

lipela apo ihleli kona, inge asingawo lawa abulewe kangakaya edulini. Kunjalo nje, kanti sukuba eyikupe yagqiba izizwe isilwa nje enye apa, iyalwa pipipi nezinye izizwe kwangalo mini inye. Ezona mini zinkulu kanezinye zimbini zokuncamisana kwezo nkosi. (a) Kumhla ama Ngwane afunzela ekaya komkulu kwa Mpangazita, apo ubuhlanti bonkabi zodwa ib' ililizwe lipela, bunamasango asibozo. Onke amabala akoyo ezinkomeni ekona, elo ibala lihamba lodwa, elo, lihamba lodwa U Mpangazita ube namabandla ahlala eko komkulu nje ngamasoldati, agcina umzi wakomkulu. Igama lawo bekutiwa yi Midletye. Kwati ko lomhla, angena kwa ngobusuku ama Ngwane komkulu, kwaliwa pakati kwezindlu, ade angena naze buhlanti, aye nxamele lamawaka-waka enkabi zika Mpangazita. Ngumhla lowo awalwa ama Kaba-ludaka ade atshi kilelana, awakupa nzima ekaya ama Ngwane. Kute malunga nexa ledinala, avuma ama Ngwane agxotiswa, abulawa kunene lomini nobusuku bayo egwaza kodwa umntu. Abulawa ngohlobo angazanga alufumane ngalomini, aqutywa nje nge nkomo, koko ingu Matiwana, abamba esilwa noko sekunjalo.

Kute ke emva koko, wake wapumla u Mpangazita umnyaka wamnye. Kute kowesibini kwafika amadoda asibozo etunywa ngu Matiwane ukuza kuxolisa ku Mpangazita asuke abulawa asixenxe ngama Kaba-ludaka, yayekwa enye ukuba iye kubika ekaya. Kute kwakuba njalo, waqumba kunene u Matiwane wayikupa ngomsindo wayisa, kwadibana kakubi Watimba wacita kwamdaka u Matiwane agxotwa namhla nawo ama Hlubi, kodwa akapanziswa, zatinjwa kunene inkomo zawo, kwasala intwana encinane. Ute kwakuba njalo u Mpa ngazita, wabuza kuma Kaba-ludaka ukuba enzela ntonina ukuziyeka inkomo zimke no Matiwane? Asel’ equmba nawo esiti—“ Hayi nkosi ziyabuya, niye kutabata ezininzi.” Wahlatywa ke umkosi kwafunzwa ke ngama Hlubi. Kwafikwa izingcamba nge ngcamba eyama Ngwane, isel’ ivingcile kwinkaIwana zonke. Alike agqoboza embindini pakati ama Kabaludaka ngomkonto, angena, ladla ijozi kwajuba ikaka le Ngwane kwakupela atsho atshisa nemizi, nelizwe, agwaza akabuya ngamva, atimba akutula kwetu, ade anqika nezisele, avuna namazimba asezindle, abulala nenja, nosana, nonina, kwafitye nembokotwe, abuya sel’esina ingodwane namhla *(b)* Kute ke emva koko wafuduka u Mpangazita wenyukela e Lusutu wafike wabacita abe Sutu kwamdaka, wabusa apo kwapela. Kuqube kwaquba, wagaleleka u Matiwane kwaliwa kwaliwa hayi kwalukuni kanye, kwayawati ukubulawa kwempi ka Matiwane akwabi nganganto. Ute kwakuba njalo waya ku Zulu ka Mafu u Matiwane kwa kumzalwana ka Mpangazita, eyakucela iqinga, kuba esazi ukuba kuko isilandu esitile esikoyo pakati kwezo nkosi. Wamnika icebo lokufunza ebu- suka, kungabi semini.

*(Isaqutywa)*

IMBALI YAMA XOSA.

[W. K. NTSIKANA.]

*(Esele kwebonakele kwelidluleyo.)*

NYAKANA WAYA NO SONTO KWA DIKO.

Kwati kwanduluka abafo Bonondwayi, baya kuhlola kwa-Diko, ukuba bangazifumana na inkomo. Bahlole ba- buya bengenzanga nto, bafike bawa ngazo ku-Sonto, ukuba asintw’ina nkomo, ludala. Wasel’ezekwa mzekweni u Sonto. Anduluka ke nawama Hleke, epetwe yinto ka-Bini. Leliba!

U-Ndish’ owubangayo;

Ikoncw’ elinqila lase Bunguni.

Umsukuvimba, ungumntan’ enkosi, ungu mnta ka-Bini.

Umnyolula nto zinde zasemlanjeni

Unkomo zidla nenkunzi ka-Mondliwa yase Mamfengwini. Baya kuba ke kwa-Diko. Ekoko ke, bati bakufika kwintaba ye-Gungululu, batuma intlola u-Jwaqu intw’akwa Hleke no-Heyi wasema Mbalwini, nabanye. Beye bafika, baviwa, kwati ukupuma komzi wabanjwa u Heyi nento ka Canekana. Ivakele imemeza u Jwaqu isiti.—“Wena Jwaqu! wena Jwaqu! ndibanjiwe, makuze inkomo zam zize kundikulula.” Bamte rwaqa ngengqanda entla kwenkaba, besiti linyagaza, abambulala. Bamhluta umpu, kuba waye- pete wona ; baya kuwubeka kweny’ indlu kuba babewoyika, bati uyakubonwa ngomso yinkosi.

O-Jwaqu, ndawonye nezinye intlola baye baxela ukuba u-Heyi ubanjiwe. Yeka ke u-Sonto (kuba ligosa lake)

wasel’esiti makufunzwe, wala umkosi wati kusebusuku kofunzwa ekuseni. Yagaleleka ke xa kuti qeke ukusa, sasi wandawili nesipendu ; kuseloko yafika kubu Iwangu-Iwangu. Wati u-Heyi wasel’esiti pululu ebuy’etsiba kwakulandlu ib’inompu wake wawufumana, walwa kwa ngawo. Igqoroze kwaba maxoba kupela; iqube isantsule ekoko. Ite ke yakubon’ukuba ikude kufupi, ye tu impi ka Diko kwindawo ngendawo yenz’izilulu; kwati kuba kwakute gxwa-gxwa impokela zaba Tembu kubo, ekuyeni kwabo, bavakala besiti—“ Isenjenjeyanje impi ka Diko iyeza.” batshoko banyel’imiciza. Ibonakele ihlangana isel’ilandela. Lavakala ivamb’elisishunqe lika Nqeno lisiti—“Sidiniwe ukumane kuko into eman’ukusilandela,” Watsho ke wa- bonga into ka Calata u-Basi, wabonga into ka Gola u- Lekuza, wawabeta ngamanye; kwati kuba bona beyeya mahashe, bati ukuwajika kwabo yeka! bakuwabamba sebe pakati kwayo. Yekake impi ka Diko! yenz'intane; lali kohle-kohle yagxotwa le yama hashe. Yafikake eye nyawo, yadibana kwanti-zitshile, latshat’apo ke iroti la ma-Hleke u-Jwaqu, lenza izigede. Babonakala noko ukuba balundwendwe namasela bagxotwa. Wabonakala esala uJwara kudinwa, bavakala besiti—“ Yimabunguni sikuhlabe.” Wati u-Jwaqu—“ Bayaxoka wena baleka.” Watsho ke wabuya. Leliba!

U-Sondundumesha U-Gabuz’ixaka Lumek’ amalongwana simke Maz’embe lukuni, nakona beyijwaqa akukupuma nto. Umzimba wenxawa ntwana ingaka na?

Idla ngetshoba sihlahlaninga.

Waye esel’ eyilahlile nengubo yake yegusha, wasinda noko ke. Anqandwa lomaxoba ngapandle kwesi pupa senkabi esasimke ngamahashe logama kuliwayo babaleka naso esino Dangazele inkabi yentonga ka Diko. Bafa abantu kunene lomini, abasazekayo ngoku ngu Dlakwe into ka Gepela, eyada yakala yabandisa, yavakala selisiti— “ Imfecane, ubunguni busifundekela ngani na, tutu Mxosa.” Kumhla kwafa Umzati into ka Nyamende, u-Kakalo into ka Xobongoshe, U-Sozilaqa, u-Lekuza into ka Gola, um-Mfene. U-Bolo into ka Xokolo. u-Gomo into ka Pongwe Umvala, Unxapala intw’ekade idliwa ngenxa yokuvimba ; yaqala ukudliwa Ezincuka, “yafika yadliwa e Rulu; kwafa Untshengecana into ka Nzawu, kwafa u-Balwa into ka Madolwana, into abebesiti ukuyibonga—

Usozilaqa

Udud’ enequbu

Umxesha ka Hoshe njalonjalo.

Inxenye yama Hleke isaliswe yindawo yokuti xana ama- doda axobayo ukuya kwa Diko kutshe indlu yonina bo Jwara, aseleman’ ukunqwasana ngeliti, yake yakona lento! Besite bafike ibulwangulwangu impi ekaya, ite kanti isebu- gameni. Iti imbali kukonye inkabi yentonga ka Diko, u Dangazele, bazi ke bona ukuba utshaba selubanyatele, basebeya kuti gilili-gilili emapandleni

Yati ke imikosi yakubuya, ayandule ingene emzini, yake yazinqambi yapekelwa ngencedevu, yayeke ihlanjwa nga- mayeza kuba ivela kumzi wobugqi Imfecane. Ziko nezinye iziganeko esingazikankanyayo, ekade inkosi u Jwara ipumelela kuzo.

Uyilwile imfazwe ka Hintsa, eye Zembe, eka Mlanjeni, yile ka Ncayecibi ebe ngundilele. Wati akubuzwa ukuba uyakutinina, wati yena, ndimdala, sendiyakuti ndihlale ndilinde indlu yetyalike watsho ke kwakuko.

INTSINGISELO ZAMA QALO ESI-XOSA.

No. 2.

[W. W. G.J

*Inyam' amakwenkwe.*

Kuko isifo sodakada *(spleen)* esite kuba sisoyikeka kakulu, sade sabuhlonitshwa ukutiwa pa ngegama, kwangati soti sakwenjiwa njalo, sibahle kakulu abantu ngakumbi. Lubende elona gama laso. Elike noko asiqalo Iona, kukukwekwa nje kodwa okunje ngokuti umntu akuhliwa sisifo esincolileyo kutiwe ukufihlwa, “Udliwengumlambo,” une Hashe elingwevu, kube ukwenjiwa njalo kupungulwa ububi, nobuhlazo baso kuba kusaziwa ukuba namhla lomntu, nokuba ngulomzi uyakuba nobunqambi nobu ncekevu obutile kwabanye abantu. Baninzi ngoko abade benzakala baya kutshona emancwabeni ngeso sifo sibi kunene kulityelwe kutiwa—Badliwe ngumlambo.

*(Zisayutywa)*